в приложение I към Договора:
 Клас 1.8. Други продукти от приложение I към Договора (подправки и т.н.)
 ИНДИЯ
 Darjeeling (ЗГУ)
 ПРИЛОЖЕНИЕ II
 ЕДИНЕН ДОКУМЕНТ
 РЕГЛАМЕНТ (ЕО) No 510/2006 НА СЪВЕТА
 „DARJEELING“
 ЕО No: IN-PGI-0005-0659-12.11.2007 г.
 ЗГУ ( X ) ЗНП ( )
 1. Наименование
 „Darjeeling“
 2. Държава-членка или трета държава
 Индия
 3. Описание на земеделския продукт или храна
 3.1. Вид продукт
 Клас 1.8:
 Други продукти от приложение I към Договора
 3.2. Описание на продукта, за който се отнася наименованието от точка 1
 Ботаническото име на чаеното растение от Darjeeling е Camellia sinensis L.O. Kuntze. Чаеното растение от Darjeeling е издръжливо, многостеблено, бавно растящо, вечнозелено храстовидно дърво, което, ако му бъде дадена възможност, може да достигне 2,5 метра височина. Чаеното растение от Darjeeling се нуждае от около 6 до 8 години, за да съзрее и да дава рентабилна реколта, като е известно, че то има икономически живот от доста повече от 100 години при добри земеделски практики. То е способно да оцелее през тежки зими, продължителни периоди на суша и на високото надморско равнище на Darjeeling. Зелените листа са малки, ярки, с лъскавозелен цвят, като често са покрити с пухкав, сребрист мъх и дълги пъпки. Производителността на чая, отглеждан в Darjeeling, е много по-ниска от тази във всеки друг район за отглеждане на чай, което оскъпява събирането на реколтата и производството. Тази ниска производителност се дължи на високото надморско равнище на географския район и редките климатични условия. Чаеното растение от Darjeeling за пръв път е засадено в началото на 1800-те години. С течение на времето то се е адаптирало към своята естествена околна среда и е развило местните характеристики, т.е. уникалния характер на Darjeeling, споменаван от изтъкнати дегустатори и потребители на чай.
 При запарване цветът на чая Darjeeling става бледолимонен до наситено кехлибарен. Твърди се, че запарката има забележително вариращи степени на зрителна яркост, дълбочина и консистенция. Запарката отделя благоухание и е с комплексен и приятен вкус и послевкус с присъщите аромат, букет и характерни особености. Според органолептичните характеристики запарката от чай Darjeeling обикновено се счита за пивка, нетръпчива, мека, нежна, отлежала, сладка, силна, суха и свежа.
 Химичните компоненти, присъстващи в чая Darjeeling в много високи концентрации, са линалоолов окис I, II, III и IV. Линалоол, гераниол, метилсалицилат, бензил алкохол, 2-фенилетанол, дихидроактинидиолид, хексанова киселина, цис-3-хексанова киселина, транс-2-хексанова киселина, транс-геранова киселина, 3,7-диметил-1,5,7-октатриен-3-ол (количеството му варира от 0,36 % до 1,24 %) и 2,6-деметил-3, 7-октадиен-2, 6-диол (количество от 3,36 % до 9,99 %). Последните два компонента присъстват в много висока концентрация (съответно до 1,24 % и 9,99 %).
 Превъзходният вкус на чая Darjeeling се дължи на комбинацията на растителни гени, която е характерна за района на Darjeeling, на химичния състав на почвата, която е богата на минерали, на голямото количество валежи (до 160 инча годишно) в района на възвишенията Darjeeling, на надморското равнище (най-висока точка — 2 250 метра, и най-ниска точка — 600 метра) и на уникалните промени на температурата (между 5 и 30 °C). Въздействието на агро-климатичните условия, включващи светлина, температура, влажност, валежи и т.н., играе важна роля за производството на